burgasdotpro/wikipedia huggingface dataset:
Hrubý Jeseník (pohorie)

Hrubý Jeseník () je pohorie na severovýchode Česka v Moravskosliezskom kraji. Je najvýchodnejšou časťou Krkonošsko-jesenickej sústavy. Najvyšším vrcholom je Praděd () a ďalších 82 vrcholov dosahuje výšku nad .
Na časti pohoria je vyhlásená CHKO Jeseníky s rozlohou 740 km², ktorá zahŕňa 11 maloplošných chránených území. 
Pohorie tvoria tri hornatiny, vzájomne oddelené Červenohorským sedlom a sedlom Vidly:
Horské chaty.
Najznámejšie chaty:
Sash!

SASH! je nemecký DJský/producentský projekt, ktorého autormi sú Sascha Lappessen (* 10. jún 1970, Nettetal, Nemecko), Ralf Kappmeier a Thomas „Alisson“ Lüdke. Spoločne predali viac ako 22 miliónov albumov po celom svete a získali 65 zlatých a platinových ocenení.
Ich najznámejšie hity sú „Encore Une Fois“, „Ecuador“, „Stay“ a „Mysterious Times“.
História.
Sascha Lappessen, Thomas „Alisson“ Lüdke a Ralf Kappmeier vytvorili projekt Sash! v roku 1995. Rok pred tým spolupracovali pod názvom „Careca“, kedy vytvorili pomerne úspešnú skladbu s názvom „Indian Rave“. V roku 1996 Sash! vydal skladbu „It's My Life“, ktorá sa stala európskym klubovým hitom. V roku 1997 spoločne so speváčkou Sabine Ohmes vydali skladbu „Encore Une Fois“. Skladba, ktorá bola v histórii projektu Sash! uvedená ako „veľký zlom“, dosiahla 2. miesto v hitparáde UK Singles Chart, dosiahla Top 10 v piatich krajinách a Top 20 v siedmich krajinách.
Toho istého roku vydal Sash! dva single: „Ecuador“ a „Stay“, ktoré dosiahli 2. miesto v UK Singles Chart. V roku 1998 Sash! vydal zo svojho druhého albumu " Life Goes On" tri single: „La Primavera“, ktorý dosiahol 3. miesto; „Mysterious Times“, ktorý dosiahol 2. miesto; a „Move Mania“, ktorý dosiahol 8. miesto.
Zoznam francúzskych ligových majstrov

Francúzski ligoví majstri sú víťazi najvyššej ligovej súťaže, Ligue 1. Od zavedenia profesionálnej ligy, ktorú založil národný koncil Francúzskej futbalovej federácii v roku 1930, sa súťaž volala Division 1 do roku 2002, potom sa premenovala na Ligue 1. Pred rokom 1930 amatérsku ligy podporovala organizácia Union des Sociétés Françaises de Sports Athlétiques (USFSA). Pod USFSA bežala liga medzi rokmi 1894-1919, a udelila 22 ligových titulov. Ale v roku 1915 bola táto liga zrušená kvôli prvej svetovej vojne. USFSA sa v roku 1919 vrátila, a rozdelila ligu do rôznych amatérskych regionálnych líg a neudelila žiadny ligový titul. Tento systém trval do roku 1926. V roku 1926 bola najvyššie liga odovzdaná francúzskej futbalovej federácie. Federácia organizovala regionálne ligy a víťaz nazývaný Championnat de France amateur získal ligový titul. Tento systém trval do roka 1929, potom v roku 1932 bola založená profesionálna liga ktorá prebieha doteraz.
Prvý víťaz francúzskej ligy sa stal klub Standard Athletic Club, ktorý porazil vo finále 6. mája 1894 tím The White Rovers 2-0. Ale finále sa hralo už 29. apríla, skončilo 2-2 a muselo sa opakovať. V opakovanom zápase vyhral klub Standard Athletic Club. Za sedem ročníkov vyhrali päť ligových titulov. Po tomto období dominoval RC Roubaix, ktorý ako prvý tím vyhral tri tituly v rade. Posledný amatérsky titul získal Olympique de Marseille v roku 1929.
Prvým víťazom profesionálnej éry sa stal klub Olympique Lillois, predchodca Lille OSC, keď porazil vo finále Cannes 4-3 14. mája 1933 na štadióne Stade olympique Yves-du-Manoir. Po druhej svetovej vojne začína dominovať klub Saint-Étienne, ktorý vyhral štyri ligové tituly v rade medzi rokmi 1967-1970. Celkovo za 25 rokov vyhrali 10 ligových titulov. Olympique de Marseille taktiež vyhrali štyri tituly v rade medzi rokmi 1989-1992. Ďalší titul získali až po 17 rokoch. Medzi týmto obdobým Lyon získal rekordných sedem titulov v rode medzi rokmi 2002-2008. Túto rekordnú sériu ukončili v sezóne 2008-2009 futbalisti FC Girondins de Bordeaux pri zisku šiesteho titulu.
Saint-Étienne a Marseille majú najviac francúzskych ligových titulov, celkovo 10. Ale v profesionálnej ére má Saint-Étienne o jeden titul viac, lebo Marseille získali prvý titul v poslednom amatérskom ročníku. Saint-Étienne získal najviac svojich titulov v 60 až 70 rokoch, pod vedeným trénerov Jean Snella, Albert Batteux a Robert Herbin. Marseille vyrovnal Sant-Étienne už v sezóne 1992-93 , ale kvôli podplácaniu súperových hráčov prezidentom Bernardom Tapiem bol Marseille titul odčítaný. Nakoniec bol prezident Marseille Tapie odsúdený na dva roky väzenia. V sezóne 2009-2010 sa im podarilo dohnať Saint-Étienne v počte získaných titulov.
Maxim Ľvovič Koncevič

Maxim Ľvovič Koncevič (; * 25. august 1964, Chimki, Moskovská oblasť, Rusko, vtedy Ruská SSR, ZSSR) je ruský matematik. Je známy predovšetkým vďaka práci v algebraickej geometrii a algebraickej topológii, pričom jeho výsledky majú využitie aj v matematickej fyzike. Je nositeľom viacerých významných vedeckých ocenení, vrátane Fieldsovej medaily za rok 1998.
Ecuador (Sash!)

„Ecuador“ je skladba nemeckého DJského tímu Sash! v spolupráci s Adrianom Rodriguezom z albumu "It’s My Life - The Album" z roku 1997. Bol vydaný tri mesiace po veľmi úspešnom singli „Encore Une Fois“, a ťažil z úspechu svojho predchodcu. Stal sa medzinárodným hitom, ktorý sa dostal do prvej dvadsiatky v rebríčkoch viac ako desiatich krajín sveta.
End of All Hope

„End of All Hope“ je skladba fínskej power metalovej skupiny Nightwish z ich štvrtého štúdiového albumu "Century Child". Ide o jednu z dvoch piesní z albumu "Century Child", ku ktorým bol natočený videoklip. Druhá skladba má názov „Bless the Child“.
Praděd

Praděd (, ) () je najvyšší vrch Hrubého Jeseníku, Moravy, českého Sliezska, Horného Sliezska a piaty najvyšší v Česku. 
Na vrchole stojí 162 metrov vysoký televízny vysielač, ktorého horná plošina je najvyšším (hoci umelým) bodom v Česku. Vďaka nemu je vrchol identifikovateľný už z veľkej diaľky.
Prístup.
Praděd je prístupný z niekoľkých smerov:
História vysielača.
Na vrchole stála kamenná rozhľadňa, vysoká , postavená v rokoch 1903 až 1912 Moravskosliezskym sudetským horským spolkom (MSSGV). Veža bola postavená v romantickom duchu starého gotického hradu. Po druhej svetovej vojne chátrala a 2. mája 1959 sa zrútila. Napodobenina tejto rozhľadne (nemecky "Altvaterturm") stojí od roku 2004 na hore Wetzstein u Lehestenu (vidiecky okres Saalfeld-Rudolstadt) v Durínskom lese v Nemecku.
S rozmachom televízneho vysielania vyrástla v 60. rokoch 20. storočia na vrchole drevená konštrukcia s vysielačom. V roku 1968 začala výstavba súčasného s rozhľadňou, čomu predchádzalo vybudovanie asfaltovej cesty z Ovčárny. Stavba bola dokončená v roku 1983 otvorením reštaurácie a vyhliadky vo výške . Za priaznivých podmienok z nej vidieť Lysú horu, Snežku a Radhošť, vzácne pri dobrej viditeľnosti i Vysoké Tatry a Malú Fatru na Slovensku a Nízke Alpy v Rakúsku.
Pud

Pud môže byť:
Radhošť (vrch)

Radhošť je vrch v Moravsko-sliezskych Beskydách na konci výrazného Pustevenského chrbta, severovýchodne od Rožnova pod Radhoštěm. S výškou je siedmym najvyšším vrchom Moravsko-sliezskych Beskýd a ich najzápadnejšou tisícovkou.
Sídlo Radegasta.
Vrch bol uctievaný už v predkresťanskom období, ale spojenie s bohom Radegastom nie je dostatočne doložené.
Podľa povestí mal na Radhošti od pradávna sídlo pohanský boh Radegast – boh Slnka, vojny a víťazstva. Jeho výzor nepôsobí milo a preto, aby si ho ľudia nepohnevali, prichádzali k nemu s darmi. Koncom jari na Radhošti starí Slovania slávili letný slnovrat. 
V súčasnosti sa v lete na Radhošti pravidelne konajú púte, ktorých sa zúčastňujú tisícky pútnikov.
Stavby na vrchole.
Dnes je na vrchole niekoľko zaujímavých miest: kríž z roku 1805, Kaplnka svätého Cyrila a Metoda z rokov 189698, súsošie oboch vierozvestcov z roku 1931 či televízny vysielač. Asi juhovýchodne od vrcholu stojí hotel Radegast, medzi hotelom a vrcholom je sídlo Horskej služby. Tesne pod vrchol vedie od západu lyžiarsky vlek.
Prístup.
Radhošť je najľahšie prístupný z Pusteven, kam vedie lanovka z Trojanovic a kde je parkovisko, dostupné cestou z osady Kněhyně.
René Benda

René Benda je slovenský spisovateľ. Pochádza z Bratislavy, žije striedavo na Slovensku, v USA, Veľkej Británii a v Česku. Autor sa okrem písania venuje projektom v oblasti medzinárodných kultúrnych výmien. 
Dielo.
Jeho prvý román "Moja studená vojna" (2010, Vydavateľstvo Motýľ, ISBN 978-80-89199-97-6) sa zaradil hneď po vydaní medzi bestsellery a obsadil viacero slovenských rebríčkov Top5 a Top10. Popisuje príbeh mladého chlapca vo vtedajšom komunistickom režime. V druhej dejovej línii sa zameriava na život 30-ročného muža v New Yorku. Príbeh oboch hrdinov citlivo pripomína dôležitosť osobnej slobody a slobody v ľudskej spoločnosti.
Piano rock

Piano rock, niekedy označovaný ako piano pop, je štýl populárnej hudby, ktorý má základ v klavírnej hudbe a niekedy v hudbe klavíru podobných nástrojov ako elektronické klávesy s klavírom, ktorý typicky nahrádza rytmickú gitaru ako rytmický hudobný nástroj. Pôvodne nebol piano rock rozšírený tak ako klasický rock; avšak, moderné skupiny ako Keane, The Fray, Muse, Ben Folds Five, The Dresden Dolls a The Whitlams a sóloví interpreti ako Tori Amos a Rufus Wainwright spopularizovali tento žáner.
Charly

„Charly“ je prvý singel britskej elektronickej skupiny The Prodigy z ich prvého albumu "Experience". Verzia na albume je výrazne dlhší remix. Vydaný bol v Spojenom kráľovstve 12. augusta 1991 cez XL Recordings v SP, CD a MC formátoch. Takmer po roku bol vydaný ako dvojitý A-stranový singel s „Everybody in the Place“ v USA 18. júna 1992 cez Elektra Records v CD, Digipak a Maxi-singel formátoch.
K 1. októbru 1992 sa ho v Spojenom kráľovstve predalo viac ako 200 000 kópií, čo mu vynieslo striebornú platňu.
Away from the Sun

Away from the Sun je druhý štúdiový album americkej rockovej skupiny 3 Doors Down, ktorý vydala 12. novembra 2002. Z albumu boli vydané štyri single „When I'm Gone“, „The Road I'm On“, „Here Without You“ a „Away from the Sun“. Gitarista skupiny Rush Alex Lifeson vyprodukoval pre album tri skladby: „Dangerous Game“, „Dead Love“ a „Wasted Me“. Lifeson tiež hral v jdnej zo skladieb, rovnako ako aj naživo vystupoval zo skupinou počas ich premiérovej párty v Biloxi pre album "Away from the Sun". Po celom svete sa predali 4 milióny kópií albumu.
Here Without You

„Here Without You“ je singel americkej rockovej skupiny 3 Doors Down z ich druhého štúdiového albumu "Away from the Sun".
Dosiahol na 5.miesto v hitparáde Billboard Hot 100 (8. novembra 2003). Iba dve z ich piesní „Kryptonite“ a „When I'm Gone“ dosiahli v rebríčku vyššie pozície. Odvtedy získal platinové ocenenie v USA a Austrálii.
Skladba bola použitá vo filme "". WWE použila skladbu v poctovom videu pre Eddieho Guerrera, ktorý zomrel na srdcový infarkt v novembri 2005.
Zmysel skladby.
Brad Arnold uvádza, že hlavnou inšpiráciou pre túto pieseň bola jeho ex-manželka. Pieseň je o osamelosti („And when the last one falls, when it's all said and done..“ - aj keď sa svet rúca, láska nikdy neumiera).
Koš

Koš môže byť:
AC Arles-Avignon

Athlétic Club Arles-Avignon je francúzsky futbalový klub pôsobiaci momentálne v Ligue 1. Klub bol z minulosti známy ako Athletic Club Arles, ale v roku 2010 sa presťahovala z Arles do blízkeho mesta Avignon a zmenil si názov na Athlétic Club Arles-Avignon. Domáce zápasy hráva na štadióne Parc des Sports z kapacitou 17 700 miest. V tejto sezóne hrá v Ligue 1, keď minulú sezónu obsadil v Ligue 2 tretiem miesto a postúpil do najvyššej ligy. Hrávajú zo žlto-modrými prúžkovanými dresmi a v modrých trenírkach.
História.
Klub bol založený v roku 1913 zlúčením troch klubov: la Pédale joyeuse, Arles Auto-vélo a Arles Sports. V sedemdesiatych rokoch 20. storočia hrali Ligue 2 a Championnat National. V roku 1970 a 1973 hrali vo štvrťfinále Coupe de France. 
V roku 2009 postúpili po štyroch sezónach do Ligue 2. Vtedy prestali hrať na štadióne Stade Fernand Fournier a presťahovali sa do nového štadión Parc des Sports. A zmenili názov na AC Arles - Avignon a aj logo. Na štadión sa presťahovali s dohodou s klubom Avignon Foot 84.
12. októbra 2009 sa tím dohodol z anglickým tímom z Premier League Manchestrom City, že budu spolu spolupracovať, a prípadne si medzi sebou vymieňať hráčov na hosťovanie alebo na prestupy.
Súčasná zostava.
 (hosťovanie z Hull City)
 (hosťovanie z Olympique Lyon)
 (hosťovanie z Leicester City)
 (hosťovanie z Montpellier)
 (hosťovanie z Strasbourg)
 (hosťovanie z Goiás)
Dubník (vrch v Slanských vrchoch)

Dubník () je vrch v Slanských vrchoch, krajinnom celku Matransko-slanskej oblasti. Leží nad obcou Červenica, približne juhovýchodne od Prešova. Na vrchole je vysielacie stredisko a vysielač, vďaka ktorým je ľahko rozpoznateľný.
Poloha.
Nachádza sa v severnej polovici pohoria, v geomorfologickom podcelku Šimonka. Vrch leží v Prešovskom kraji, okrese Prešov a zasahuje na katastrálne územia obcí Zlatá Baňa a Červenica. Najbližšími sídlami sú južne situovaná Lúčina a Červenica a severozápadne ležiaca Zlatá Baňa, západne sa nachádza Lesíček a Tuhrina a východne Zámutov, Rudlov a Hlinné. 
Opis.
Dubník leží v juhozápadnej časti podcelku Šimonka, južne od Šimonky (), v rázsoche, vedúcej západným smerom na Tancošku (). Severne sa nachádza vrch Tri oltáre (), Čierna hora () a Šimonka (), východne Praporec (), Čierna skala () a Čulkov (), južne Menší vrch (), Makovica () a Kozia () a západne Tancoška (), Ostrá (), Chabzdová () a Bodoň (). Severné a západné svahy odvodňuje potok Olšavka do rieky Oľšavy, voda z južných odteká potokom Jedľovec. Na vrchol nevedie značený turistický chodník, no prístup je možný cestou. Južne sa nachádza chránený areál Dubnícke bane.
Výhľady.
Vrcholovú časť zaberá vysielacie stredisko a okolie pokrýva súvislý lesný porast, ktorý neumožňuje rozhľad. Z vhodných lokalít je však možné vidieť okolité vrcholy Slanských vrchov, Košickú kotlinu, Volovské vrchy, Čiernu horu a Vihorlatské vrchy, ojedinele aj Tatry.
Prístup.
Na vrchol nevedie značený turistický chodník, no východne prechádza hrebeňom červeno značená trasa z Makovice na Čiernu horu. Juhovýchodným úbočím vedie na rázcestie Za Dubníkom aj modrá značka z Červenice. Pohodlný prístup však umožňuje asfaltová cesta, odbočujúca z cesty III/3440 zo Zlatej Bane do Červenice.
Federation Internationale Féline

Federation Internationale Féline (FIFe) je organizácia, ktorá združuje organizácie chovateľov ušľachtilých plemien mačiek z Európy, Ázie a Južnej Ameriky. Momentálne FIFe združuje 42 spolkov zo 40 krajín.
Dejiny.
FIFe založila v roku 1949 Madame Marguerite Ravel. Spočiatku bol názov "Fédération Internationale Féline d'Europe" (FIFe), neskôr bol zmenený na súčasný.
Činnosť.
Medzi hlavné ciele FIFe patria štandardizácia plemien, školenie medzinárodných porotcov a organizácia medzinárodných výstav. Dôležité rozhodnutia sú prijímané na každoročnom zjazde všetkých členských organizácií.
Nemo 33

Nemo 33 je najhlbší bazén na svete s maximálnou hĺbkou 34,5 m. Obsahuje 2,5 milióna l nechlórovanej sladkej vody s teplotou 30–33 °C. Vďaka tejto teplote potápači nemusia používať neoprénové obleky.
Bazén pozostáva zo vstupnej zóny o veľkosti 5 x 20 m, viacerých plošín v hĺbkach 1,5 m, 5 m, 10 m a z valcovitej studne s hĺbkou 34,5 m. V hĺbke 10 m je jaskynný priestor s dvomi kavernami s dýchateľným vzduchom. V stenách bazéna sú viaceré okná umožňujúce pohľad do/z priľahlých reštauračných priestorov.
Komplex navrhol belgický odborník na potápanie John Beernaerts. Používa sa na výcvik rekreačného, vojenského a záchranného potápania ako aj na filmové účely. Nachádza sa v obci Uccle/Ukkel, ktorá je súčasťou regiónu Brusel-hlavné mesto.
Capri

Capri môže byť
Saarbrücken

Saarbrücken () je hlavné a najväčšie mesto nemeckej spolkovej krajiny Sársko. Je to univerzitné mesto, jediné veľké mesto a politické, hospodárske a kultúrne centrum Sárska. Počet obyvateľov je cca 179 000. Mesto bolo priemyselným a dopravným centrom oblasti ležiacom vo veľkej uhoľnej panve. Boli tu továrne vyrábajúce železo, oceľ, cukor, pivo, optické prístroje, stroje a stavebný materiál. V posledných desaťročiach priemyselný význam mesta upadal, pretože nemecké spoločnosti začali kupovať lacnejšie uhlie zo zahraničia.
Dejiny.
Rímska ríša.
Sársko bolo včlenené do Rímskej ríše v 1. storočí pred Kr. Neskôr sa dostalo pod nadvládu Frankov. V roku 925 sa stalo súčasťou Svätej ríše rímskej, ale silný vplyv Francúzska stále pretrvával.
Stredovek.
Od roku 1381 do roku 1793 tu vládla dynastia Nassau-Saarbrücken. V 16. storočí sa táto oblasť dostala pod francúzsku nadvládu a v 80. rokoch tohto storočia bola pripojená k Francúzsku. V roku 1697 sa Francúzsko vzdalo nadvlády, ale v rokoch 1793 – 1815 opäť prevzala vládu nad regiónom.
19. storočie.
V roku 1815 sa veľká časť Sárska stala súčasťou Pruska. V priebehu 19. storočia boli objavené uhoľné a železné bane.
20. storočie.
Na základe Versaillskej zmluvy (1919) získalo Francúzsko sárske uhoľné bane na dobu 15 rokov. Na konci tohto obdobia bolo voľbou rozhodnuté, že sa oblasť pripojí späť k Nemecku.
Pamiatky.
Protestantský barokový kostol "Ludwigskirche" stojí v starej časti Saarbrückenu. Spoločne s priľahlým námestím ("Ludwigsplatz") tvorí unikátny barokový celok. Stavbu začal Wilhelm Heinrich. Po jeho smrti bola stavba dočasne prerušená z dôvodu dlhov a chýbajúcich financií. Stavbu dokončil jeho syn Ludwig. Kostol bol slávnostne otvorený 25. augusta 1775. Počas druhej svetovej vojny (5. októbra 1944) bol kostol kompletne zničený, ale v krátkej dobe bol zrekonštruovaný a získal svoju pôvodnú podobu. Námestie priliehajúce ku kostolu navrhol Friedrich Joachym Stengel. Stavba prebiehala v rokoch 1762 – 1765. Medzi historické pamiatky mesta patrí kamenný most cez rieku Saar (1546), gotický kostol St. Arnual, hrad z 18. storočia Saarbrücker Schloss a stará časť mesta St. Johanner Markt.
Saarlandská univerzita.
Univerzita bola založená v roku 1948 v spolupráci s Francúzskom. Hlavný univerzitný kampus je umiestnený v Saarbrückene. Lekárska fakulta a univerzitná nemocnica sú v Homburgu. Univerzita je dvojjazyčná, výuka prebieha v nemčine a francúzštine.
Región.
V okolí Saarbrückenu sa nachádzajú mestá Trevír, Luxemburg, Nancy, Metz, Karlsruhe a Mannheim. Medzi Saarbrückenom a francúzskym mestom Sarreguemines jazdí električková linka. Priame spojenie existuje i do Völklingenu.
Basilicata

Basilicata je región na juhu Talianska. Na západe susedí s Kampániou, na severe a východe s Apúliou a na juhu s Kalábriou. Územie regiónu zasahuje aj k moru, na západe je to krátky úsek pobrežia Tyrrhenského mora a na východe zasa Iónske more (Tarentský záliv). 
Geografia.
Basilicata je hornaté územie, ktoré sa rozkladá na veľkej časti južných Apenín, medzi riekou Ofanto, masívom Monte Pollino na juhu a riekou Bradano na východe. Nachádza sa tu vyhasnutá sopka Monte Vulture, pričom okolie je seizmicky aktívne, najmä pri mestách Melfi a Potenza. Veľká časť regiónu bola zdevastovaná pri veľkom zemetrasení v roku 1857.
Dejiny.
Región bol v minulosti známy aj ako Lucania, podľa pôvodných obyvateľov. Územie pred príchodom Grékov v 7. storočí pred Kr. obývali Samniti. Gréci toto územie začlenili do Magna Graecia, založili viaceré mestá, podporili poľnohospodárstvo a zaviedli obchod. Približne od 2. storočia pred Kr. bolo územie pod nadvládou Rimanov. Po Rimanoch na území vládla Byzantská ríša, ktorá pomenovala územie ako Basilicata. Neskôr toto územie napadli Normani a Švábi. V 13. storočí bola nastolená feudálna spoločnosť a región zostal v hlbokej chudobe. Neskôr v regióne panovalo Kráľovstvo oboch Sicílií a v roku 1860 sa Basilicata vzburou pridala k Talianskemu kráľovstvu. Počas tohto obdobia bolo štátom skonfiškované a predané veľké územie, ktoré vlastnila rímskokatolícka cirkev. Novými vlastníkmi ale bola hŕstka bohatých ľudí a obyčajní ľudia žili stále v chudobe. Vznikol tak fenomén miestnych zbojníkov, ktorých podporovala cirkev, aby povstali proti novému štátu. Tento odpor trval ešte veľa rokov. Po druhej svetovej vojne sa situácia vďaka pozemkovej reforme začala v regióne zlepšovať. V roku 1952 boli obyvatelia Sassi di Matera (stará časť mesta Matera) štátom presťahovaní, ale viacerí už predtým emigrovali čo viedlo k veľkej demografickej kríze. V roku 1994 bola Sassi di Matera zapísaná do Svetového dedičstva UNESCO, automobilka Fiat začala vyrábať v meste Melfi a vznikol Národný park Pollino.
Administratívne delenie.
Basilicata je rozdelená do dvoch provincií:
Rádio Junior

Rádio Junior je okruh STVR, vysielajúci satelitom, retransmisiou a internetom od 2. septembra 2010. Rádio je zaradené aj v 3. (verejnoprávnom) multiplexe DVB-T a od decembra 2015 aj v multiplexe digitálneho rozhlasu. Program je postavený na desaťhodinovom module dramaturgicky vystavanom z rozprávkových hier, monologických rozprávok, programoch o hudbe a pesničiek pre deti.
Potenza

Potenza je hlavné mesto talianskeho regiónu Basilicata a provincie Potenza. Nachádza sa na svahoch pri rieke Basento v Apeninách, južne od mesta Salerno.
Potenza je sídlom arcibiskupa katolíckej cirkvi a univerzity (Università degli Studi della Basilicata).
Dejiny.
V staroveku bolo blízko sídlo Potentia, z ktorého sa odvodil názov dnešného mesta. V 6. storočí mesto pripadlo vojvodstvu Benevento. Saracéni dosiahli toto územie ešte pred dobytím Normanmi. V 12. storočí sa mesto stalo sídlom biskupa. V 1137 boli v meste pápež Inocent II. a cisár Lothar III., ktorý sa neúspešne pokúšali dobyť územie ovládané Normanmi. V rokoch 1148/1149 hostil Roger II. Sicílsky francúzskeho kráľa Ľudovít VII. (Francúzsko), ktorému bolo normanské loďstvo uvoľnené od Saracénov. Po drancovaní cisárom Fridrichom II. ostalo mesto verné Hohenstaufovcom, na základe čoho bolo skoro kompletne zničené Karolom I. z Anjou. Počas následujúcich rokov bolo mesto pod vládou viacerých feudálov. Potenza bola aj miestom vzbury proti španielskej nadvláde.
S deklaráciou Neapolskej republiky v 1799, bola Potenza jedným z prvým miest kde ľudia povstali proti kráľovi. V roku 1806 mesto dobyla francúzska armáda a ustanovila ho ako hlavné mesto regiónu Basilicata. Kráľ Joachim Murat zlepšil v meste podmienky a administratívu. V roku 1848 vypuklo povstanie, ktoré bolo Bourbonovcami potlačené. Mesto povstalo naposledy v roku 1860, pred tým ako Garibaldiho revolučné vojská spôsobili zjednotenie Talianska.
V septembri 1943 zasiahlo mesto ťažké spojenecké bombardovanie.
Mesto zasiahli viaceré ničivé zemetrasenia v rokoch 1273, 1694 1857 a 1980.
TERC

TERC je systém subdivízií, ktorý je akciovou jednotkou Rady ministrov a spoločnosťou "TERYT" (Krajowy Rejestru Urządowy Przedsiębiorczości Territorialnego Krajowej) - oficiálny register jednotiek administratívneho členenia v Poľsku . Systém spravuje poľská vláda v mene Centrálneho štatistického úradu.
Systém číslovania.
Používa sa následujúca hierarchia:
Typy obcí:
V systéme sa rozlišujú:
Príklad.
Západopomoranské vojvodstvo (32)
Terence Tao

Terence Chi-Shen Tao (* 17. júl 1975, Adelaide, Austrália) je austrálsko-americký matematik čínskeho pôvodu, v súčasnosti pôsobiaci v USA ako profesor matematiky na Kalifornskej univerzite v Los Angeles. Pracuje predovšetkým v harmonickej analýze, parciálnych diferenciálnych rovniciach, analytickej teórii čísel, kombinatorike, teórii informácií a teórii reprezentácie. V roku 2006 dostal Fieldsovu medailu.
Zámorské územie (Francúzsko)

Zámorské územie (, alebo skr. TOM) je administratívna jednotka Zámorského Francúzska. V minulosti bola pomerne častá, dnes sú zámorským územím (čiastočne) už len Francúzske južné a antarktické územia.
Zoznam rekordov Ligue 1

Toto je zoznam rekordov Ligue 1 od založenia v roku 1932.
Van Hool AG 300

Van Hool AG 300 je nízkopodlažný kĺbový autobus, ktorého výrobcom je belgický výrobca autobusov Van Hool NV. Vyrába sa od roku 1993.
Na Slovensku jazdí v Nitre 13 kusov.
Middlesbrough

Middlesbrough je mesto na južnom brehu rieky Tees v regióne North East England a v ceremoniálnom grófstve North Yorkshire. Mesto bolo priemyselnou metropolou Anglicka s rozvinutou výrobou ocele, ťažkým a chemickým priemyslom.
Historicky je súčasťou North Riding of Yorkshire, v roku 1968 sa stalo centrom County Borough of Teesside, ktorý sa neskôr stal súčasťou nemetropolitného grófstva Cleveland v roku 1974. V roku 1996 bol Cleveland zrušený a Middlesbrough sa stalo Unitary authority v ceremoniálnom grófstve North Yorkshire. 
Middlesbrough je rozdielny od ostatných miest v konurbácii Teesside, pretože okres (borough) je skoro celý urbanizovaný, a tak je najväčším mestom podľa rozlohy a obyvateľstva, ale najmenším okresom. Napriek tomu oblasti Eston, Grangetown, Normanby, Ormesby a South Bank v susednom okrese (borough) Redcar and Cleveland patria do aglomerácie Middlesbrough.
Severovýchodne od mesta leží ústie rieky Tees s piesočnými plážami a niekoľko kilometrov južne leží hranica Národného parku North York Moors.
Teesport, tretí najväčší prístav v Spojenom Kráľovstve, leží 5 km na východ a Durham Tees Valley Airport 13 km na západe, blízko Darlingtonu.
Rýchlostná cesta S22 (Poľsko)

Rýchlostná cesta S22 () je rýchlostná cesta v Poľsku vo Varmsko-mazurskom vojvodstve, ktorá spája mesto Elbląg s ruskou štátnou hranicou (Kaliningradská oblasť). Vybudovaná bola ešte za druhej svetovej vojny ako súčasť diaľnice Berlín-Kráľovec "(tzv. Berlínka)", keď bolo toto územie súčasťou Nemeckej ríše. V roku 1945 bola zničená a po druhej svetovej vojne nebola opravená. V rokoch 2005 až 2008 bola cesta zrekonštruovaná a upravená do príslušných parametrov rýchlostných ciest.
Chrám svätého Alexandra Nevského (Novosibirsk)

Chrám svätého Alexandra Nevského () je pravoslávny chrám v ruskom sibírskom meste Novosibirsk (do roku 1926 Novonikolajevsk). Chrám bol pomenovaný na počesť slávneho ruského vojvodcu a svätca Alexandra Nevského z 13. storočia.
Dejiny.
Chrám bol postavený v rokoch 1897 až 1899 v novobyzantskom architektonickom štýle. Jeho hlavným architektom bol N. M. Tichomirov. Ide o prvú kamennú stavbu v novobyzantskom štýle vo vtedajšom Novonikolajevsku. Chrám bol postavený na pamiatku cára Alexandra III. - tvorcu sibírskej magistrály. Cárska rodina finančne prispela na ikonostas a ikony v chráme. Základný kameň chrámu bol položený 15. mája 1897. Chrám bol posvätený pravoslávnym biskupom z mesta Tomsk 29. decembra 1899. V roku 1915 získal štatút katedrály. V roku 1937 bol chrám komunistami zatvorený a využívaný na rôzne iné svetské účely (kinematografia, filharmónia).
Súčasnosť.
Už v roku 1988 sa začalo v meste rozvíjať hnutie za návrat chrámu pravoslávnej cirkvi pri príležitosti tisíc rokov od prijatia kresťanstva v Rusku. 25. augusta 1989 bol chrám cirkvi vrátený a 15. mája 1991 posvätený patriarchom Moskvy a celej Rusi Alexejom II.
Comedy rock

Comedy rock je hudobný žáner, ktorý spája rockovú hudbu a komédiu, často satiru a paródiu.
Skoré príklady zahŕňajú Stana Freberga, ktorý parodoval amerických umelcov ako Elvis Presley, Harry Belafonte, Sheb Wooley, ktorých „Purple People Eater“ dosiahol #1 v hitparáde Billboard Pop Chart v roku 1958 a zostal tam 6 týždňov.
Je známych veľa rockových a pop punkových skupín hlavného prúdu, ktoré zasahujú do komédie. Napríklad Bloodhound Gang, Blink-182, Bowling for Soup, Reel Big Fish, Sublime, Primus, System of a Down, The Presidents of the United States of America a Tenacious D. Zo Slovenska je to predovšetkým skupina Horkýže Slíže.
Magdaléna Hajóssyová

Magdaléna Hajóssyová (* 25. júl 1946, Bratislava) je medzinárodne uznávaná slovenská speváčka (sopranistka) a hudobná pedagogička. Žije a pracuje striedavo v Prahe, Berlíne a na Slovensku.
Umelecká činnosť.
Od roku 1979 bola stálou členkou Štátnej opery Praha, kde stvárnila mnoho sólových rolí.
Pedagogická činnosť.
Je vedúca speváckeho oddelenia na pražskej Akadémii múzických umení.
Medzi jej žiakov patrí napríklad Anda-Louise Bogza, sopranistka rumunského pôvodu trvale žijúca v Prahe, sólistka Národného divadla, Štátnej opery Praha a ďalších popredných českých aj zahraničných divadiel.
Nahrala rad hudobných nahrávok.
The Bad Touch

„The Bad Touch“ je prvý singel americkej rap rockovej skupiny Bloodhound Gang z ich tretieho štúdiového albumu "Hooray for Boobies" z roku 1999. Bol celosvetovo vydaný v roku 1999 a o rok neskôr v USA a Spojenom kráľovstve. Pieseň bola remixovaná skupinami God Lives Underwater a Eiffel 65. Hudba je založená na skladbe Pet Shop Boys „In The Night“ (B-strana singla „Opportunities (Let's Make Lots of Money) “ z albumu "Please".
Rovnako ako iné skladby skupiny Bloodhound Gang, je v skladbe použitých veľa sexuálnych hovorových výrazov.
Obrázok na obale singla zobrazuje dve zebry počas pohlavného styku.
Zoznam skladieb.
Promo Singel
Kanada Promo
Európa Promo
Európa Singel
Európa Singel
Austrália &amp; Európa Maxi-CD
Európa Maxi-CD
UK Promo
Španielsko Vinyl 12"
Waldershof

Waldershof je nemecké mesto v bavorskom krajskom okrese Tirschenreuth. V roku 2008 tu žilo 4 474 obyvateľov.
Dejiny.
Prvýkrát je Waldershof zmieňovaný ako "Waltershove" v roku 1263. V roku 1463 boli obci požičané tržné práva. Zámok aj mestečko zostali až do sekularizácie v roku 1802 majetkom waldsassenského kláštora, a neskôr, v roku 1806 boli pripojené k Bavorskému kráľovstvu. V roku 1907 bola založená porcelánka Haviland, ktorá silno ovplyvnila priemyselnú budúcnosť obce. V roku 1963 bol Waldershof povýšený na mesto.
V súčasnosti je Waldershof šiestym najväčším mestom v okrese Tirschenreuth. Časom, kedy sa mesta Waldershof a Marktredwitz rozrástali a ich hranice sa k sebe približovali, vytvorili aglomeráciu s približne 23 000 obyvateľmi. V súčasnosti je priestor Wunsiedel - Marktredwitz - Waldershof najväčšou cezregionálnou aglomeráciou, ktorá je považovaná za centrum oblasti.
Doprava.
Cesty.
Mestom prechádza cesta z Markredwitz. V blízkosti sa nachádza diaľnica A93, z ktorej je možné dostať sa do Waldershofu výjazdom Pechbrunn.
Železnica.
Waldershof má vlastnú železničnú zastávku na trati Cheb - Norimberg. Veľmi blízka stanica v susednom Marktredwitz je významným železničným uzlom celej oblasti.
Miestne časti.
Waldershof má 27 miestnych časti:
Bärnest, Buchlohhäuser, Gefällmühle, Hard, Harlachberg, Harlachhammer, Harlachhof, Harlachmühle, Helmbrechts, Hohenhard, Kaltenlohe, Kössain, Lengenfeld, Masch, Neumühle, Paulusmühle, Poppenreuth, Rodenzenreuth, Rosenhammer, Schafbruck, Schurbach, Silbermühle, Stemetsbach, Stieglmühle, Walbenreuth, Waldershof, Wolfersreuth.
Pražský groš

Pražský groš (, , ) bola strieborná minca, ktorú dal na základe mincovnej reformy, spracovanej talianskymi právnikmi a bankármi, raziť od roku 1300 český kráľ Václav II. Minca bola vo svojej dobe v strednej Európe široko používaným platidlom. Jej názov pochádza z latinského výrazu "denarius grossus" – tučný denár. Pražský groš vážil asi 4 gramy. Delil sa na 12 až 14 parvov.
Alain Corneau

Alain Corneau (* 7. august 1943 Meung-sur-Loire, Francúzsko – † 30. august 2010 Paríž, Francúzsko) bol francúzsky filmový režisér a scenárista. Pôvodným povolaním bol hudobník.
Život.
Pracoval s režisérom Costa-Gavrasom ako jeho asistent. Vtedy tiež po prvýkrát spolupracoval s francúzskym hercom Yvesom Montandom, s ktorým sa stretol ešte niekoľkokrát počas svojej kariéry.
V roku 1989 natočil podľa knihy talianskeho spisovateľa Antonia Tabucchiho film "Indické nokturno" ("Nocturne indien") s Jeanom-Huguesom Angladeom v hlavnej roli.
Zomrel v parížskej nemocnici, príčinou úmrtia bola rakovina.
18 kolies spravodlivosti

18 kolies spravodlivosti (orig. "18 Wheels of Justice") je americký televízny seriál z roku 2000.
Auer

Auer môže byť:
Moped Stadion

Moped Stadion bol moped, ktorý v niekdajšom Česko-Slovensku vyrábal podnik Motor České Budějovice vo svojom pobočnom závode Stadion Rakovník. Mal dvojtaktný motor Jawa 552.
Výroba mopedu bola zahájená v roku 1957 a bol to prvý moped, vyrábaný v Česko-Slovensku. Prvé prototypy Stadionu však vznikali už v roku 1956. Vo väčšom rozsahu sa výroba rozbehla až v roku 1958. Prvý typ série niesol typové označenie S1. Po technických nedostatkoch, ktoré museli byť odstránené (najmä s prvým typom prednej vidlice, ktorá sa zvykla zlomiť), bol moped označovaný ako S11. V roku 1960 potom na neho nadviazala typová rada S22. Posledným mopedom tejto rady bol typ S23 z roku 1962, ktorý bol však vyrábaný len v malej sérii a výhradne pre vývoz. Najviac mopedov značky Stadion bolo vyrobených vo verzii S11, a to cez 150 tisíc kusov. K ukončniu výroby prispela aj konkurencia v podobe vyspelejšieho malého motocykla Pionier z Považskej Bystrice.
Metropolitné grófstvo

Metropolitné grófstvo alebo v je typ správneho rozdelenia v Anglicku. V súčasnosti existuje šesť metropolitných grófstiev, pričom každé pokrýva veľké osídlené oblasti s počtom obyvateľov 1,2 až 2,8 milióna. Boli vytvorené v 1974 a každé metropolitné grófstvo sa delí na niekoľko metropolitných okresov.
V roku 1986 boli krajské výbory (county councils) zrušené a väčšina ich funkcií bola rozdelená do metropolitných okresov, z ktorých sa tak stal správny obvod unitary authority.
Ponte Pietra

Ponte Pietra (taliansky doslova „kamenný most“), známy aj ako "Pons marmoreus" je rímsky oblúkový most, ktorý preklenuje rieku Adiža v talianskom meste Verona. Most bol dokončený v 100 pred. Kr. a viedla ním rímska cesta Via Postumia z Janova k Brennerskému priesmyku a ďalej.
Pôvodne lemoval ďalší rímsky most Pons Postumius. Obidva mosty zabezpečovali spojenie mesta na pravom brehu rieky k rímskemu divadlu na ľavom brehu. Oblúk, ktorý je najbližšie k pravému brehu rieky prestaval v roku 1298 Alberto I della Scala. Štyri oblúky boli vyhodené do vzduchu ustupujúcim nemeckým vojskom počas 2. svetovej vojny ale následne boli v roku 1957 obnovené s použitím pôvodných materiálov.
Most je dlhý 120 m a celkovo má 5 oblúkov.
Triangel

Triangel môže byť:
Isadore Singer

Isadore Manuel Singer (* 3. máj 1924, Detroit, Michigan, USA – † 11. február 2021) bol americký matematik a emeritný profesor matematiky na Massachusettskom technologickom inštitúte.
Bol známy predovšetkým vďaka práci v diferenciálnej geometrii a diferenciálnej topológii a vďaka tzv. Atiyahovej-Singerovej vete o indexoch, ktorú objavil spoločne s Michaelom Atiyahom, a ktorá znamenala objav nových súvislostí medzi geometriou, topológiou, matematickou analýzou a teoretickou fyzikou.
V roku 2004 dostal spoločne s Atiyahom Abelovu cenu.
William Thurston

William Paul Thurston (* 30. október 1946, Washington D.C., USA – † 21. august 2012, Rochester, New York,), známy aj ako Bill Thurston, bol americký matematik a profesor matematiky a informatiky na Cornellovej univerzite. 
Je známy ako priekopník v oblasti nízkorozmernej topológie. V roku 1982 dostal Fieldsovu medailu.
Hotel Schalkház

Hotel Schalkház (v rokoch 1873 až 1945 "Hotel Schalkház, Grand Hôtel Schalkház", , 1945 – 1963 "Hotel Slovan") bol do roku 1963 najluxusnejší hotel v Košiciach. Eklektická budova bola neskôr nahradená modernou výškovou budovu, v ktorej dnes sídli Hotel Doubletree by Hilton.
Eklektická budova bola postavená firmou bratov Jakabovcov v rokoch 1872 až 1873. Hotel niesol meno jeho majiteľa a hlavného investora Leopolda Schalkháza. Slávnostné otvorenie sa uskutočnilo 14. augusta 1873. Výstavbu hotela na tomto mieste (roh dnešných ulíc Hlavná a Rooseveltova) navrhol košický liečiteľ Wesler, ktorý označil toto miesto za miesto, z ktorého vyžaruje energia a zdravie. Schalkház sa razom stal miestom, kde sa s obľubou stretávala európska aristokracia, milionári, tisíce turistov, obchodníci, diplomati, králi, cisári či prezidenti.
Po druhej svetovej vojne bol hotel znárodnený a premenovaný na "Hotel Slovan". Aj napriek nastoleniu komunistickej diktatúry však nestratil svoju noblesu a luxus. Začiatkom 60. rokov sa však hotel dostal do finančných ťažkostí a budova začala postupne chátrať. Poslední hostia z neho odišli 1. októbra 1963 a neskôr sa, z dôvodu pripravovanej výstavby nového Hotela Slovan (v súčasnosti Hotel Doubletree by Hilton), začala jeho asanácia.
Bitka o mesto Wana

Bitka o mesto Wana prebiehala medzi 16. a 23. marcom 2004 medzi pakistanskými bezpečnostnými zložkami a povstalcami v severopakistanskej provincii Južný Waziristan. Boj prebiehal v niekoľkých osadách v okolí mesta, v ktorých sa malo nachádzať okolo 400 militantov. Medzi nimi malo byť aj niekoľko významných predstaviteľov teroristickej siete Al-Káida vrátane zástupcu Usámu bin Ládina Ajmána al-Zawarihiho.
Boj.
K prvému stretu s povstalcami došlo 16. marca 2004. O dva dni neskôr sa pakistanskej armáde podarilo oblasť obkľúčiť, pričom podľa vyjadrení predstaviteľov armády mal byť medzi obkľúčenými povstalcami aj “významný cieľ“. Avšak prítomnosť Zawahiriho pakistanské ani americké zdroje nepotvrdili. Nasledovala séria intenzívnych zrážok, no pakistanská armáda sa zakaždým s ťažkými stratami stiahla.
Pakistanská armáda počas prieskumu oblasti objavila sieť tunelov smerujúcich do susedného Afganistanu. 20. marca pakistanskí vojaci hlásili kontakt s unikajúcim “cudzincom“, pričom podľa niektorých zdrojov mohlo ísť o predstaviteľa al-Káidy.
23. marca sa armáde podarilo obsadiť všetky oporné body povstalcov. Boje si vyžiadali vysoký počet obetí na oboch stranách. Pakistanská armáda stratila v boji 49 vojakov a ďalších 33 bolo zranených. 11 vojakov padlo do zajatia. Prepustení boli 28. marca. Povstalci stratili 55 mužov a 149 ich padlo do zajatia.
Marky

Marky (tal. "Marche") je región na východe centrálnej časti Talianska. Susedí s regiónom Emilia-Romagna a republikou San Maríno na severe a s regiónmi: Toskánsko sa severozápade, Umbria na západe, Abruzzy a Lazio na juhu. Na západe má pobrežie Jadranského mora. Okrem riečnych údolí a pobrežia je krajina hornatá, hlavnú časť tvoria Apeniny. V 19. storočí spojila región pozdĺž pobrežia železnica z Bologne do Brindisi. Hornaté vnútrozemie nemá rozvinutú dopravnú infraštruktúru a cesta zo severu na juh je dostupná nerovnými cestami cez horské priesmyky.
Dejiny.
V minulosti bol región známy ako Picenum. Pobrežie obýval galský kmeň Samnitov. Boli dobytí Rimanmi v Bitke pri Sentine roku 295 pred Kr. Rimania založili viaceré kolónie a spojili ich s Rímom cestami Via Flaminia a Via Salaria. Mesto Ascoli Piceno bolo strediskom Spojeneckej vojny (9189 pred Kr., tiež: Marsická vojna).
Po páde Západorímskej ríše napadli región Góti. Po vojne (535554) bol región súčasťou byzantského exarchátu Ravenna (mestá Ancona, Fano, Pesaro, Rimini a Senigallia vytvorili skupinu Pentapolis). Po páde exarchátu bol región krátko v moci Longobardov ale na konci 8. storočia bol dobytí Karolom Veľkým.
Administratívne delenie.
Región je rozdelený na 5 provincií (oficiálne údaje pre 5. provinciu (Fermo), založenú v 2009, budú dostupné po sčítaní v roku 2011. Údaje sú zahrnuté v provincii Ascoli Piceno, ktorej bola do roku 2009 súčasťou.):
Simon Donaldson

Simon Kirwan Donaldson (* 20. august 1957, Cambridge, Spojené kráľovstvo) je anglický matematik známy predovšetkým prácou v topológii a diferenciálnej geometrii. Je nositeľom Fieldsovej medaily za rok 1986.
Jefim Isaakovič Zeľmanov

Jefim Isaakovič Zeľmanov (; * 7. september 1955, Chabarovsk, Rusko, vtedy Ruská SSR, ZSSR) je ruský matematik. Zaoberá sa predovšetkým rôznymi oblasťami algebry, najmä neasociatívnou algebrou, Jordanovými algebrami, Lieovými algebrami a teóriou grúp. V roku 1994 dostal Fieldsovu medailu.
Pierre-Louis Lions

Pierre-Louis Lions (* 11. august 1956, Grasse, Alpes-Maritimes, Francúzsko) je francúzsky matematik. Zaoberá sa predovšetkým nelineárnymi parciálnymi diferenciálnymi rovnicami. V roku 1994 dostal Fieldsovu medailu.
Pažravý algoritmus

Pažravý algoritmus alebo hladný algoritmus (používajú sa aj poslovenčené varianty anglického názvu "greedy algorithm") je algoritmus na riešenie optimalizačných úloh, ktorý v každom svojom kroku vyberá lokálne optimálne riešenie v nádeji, že je toto riešenie globálne optimálne. Pažravé algoritmy nemusia vždy nájsť optimálne riešenie, ale existuje trieda problémov, pre ktoré ho vždy nájdu. Takéto triedy problémov sú charakterizované matematickou štruktúrou matroidu. Príkladom pažravých algoritmov sú napríklad Kruskalov algoritmus alebo algoritmus na tvorbu Huffmanových kódov.
Maklér (román)

Maklér () je názov dobrodružného románu amerického autora Johna Grishama z roku 2005. V slovenčine kniha vyšla v roku 2005.
Obsah.
Odchádzajúci americký prezident na poslednú chvíľu udelí milosť Joelovi Backmanovi, bývalému vplynému právnikovi, a to už po šiestich rokoch jeho dvadsaťročného trestu. Bývalý právnik však musí odísť do Talianska, kde žije pod dohľadom záhadných "priateľov". Časom zistí, že jeho prepustenie si vyžiadala CIA, aby zistila, kto ho príde zabiť. "(prevzaté z úvodu knihy)"
Majstrovstvá sveta v biatlone

Majstrovstvá sveta v biatlone je medzinárodné biatlonové podujatie, ktoré sa koná každý rok, s výnimkou olympijskej sezóny. Prvé Majstrovstvá sveta v biatlone sa konali v rakúskom Saalfeldene v roku 1958.
Katedrála svätého Sávu (Belehrad)

Katedrála svätého Sávu () v Belehrade je hlavným pravoslávnym chrámom srbskej pravoslávnej cirkvi. Súčasne je to najväčší pravoslávny chrám v Srbsku a na Balkáne a jeden z najväčších pravoslávnych chrámov na svete. Je pomenovaný podľa srbského národného hrdinu a svätca svätého Sávu, ktorý žil v rokoch 1175 až 1236 na území stredovekého srbského štátu v období jeho najväčšieho rozkvetu. Nachádza sa v mestskej časti Vračar.
História.
Katedrála bola postavená na mieste staršieho srbského chrámu, ktorý v 16. storočí zničili tureckí okupanti. Nový chrám sa budoval pomerne dlho (od 1935 až do roku 2004). Jeho stavbu prerušila druhá svetová vojna a nemecká okupácia a v stavbe sa nepokračovalo ani v prvých rokoch komunistickej diktatúry. Stavebné práce sa rozbehli až v roku 1986. V roku 1989 bola dokončená kupola. 20. apríla 1999 tu spoločne slúžili pravoslávnu liturgiu ruský patriarcha Alexej II. a srbský patriarcha Pavle. Posledné úpravy boli dokončené v roku 2004.
Architektúra.
Hlavnými architektmi chrámu boli Bogdan Nestorović a Aleksandar Deroko. Vybudovaný je v novobyzantskom architektonickom štýle. Vzorom najväčšieho srbského chrámu bol byzantský chrám v Konštantínopole Hagia Sofia – Chrám Božej Múdrosti, ktorý bol postavený v čase byzantského cisára Justiniána I.. Fasáda chrámu je z bieleho mramoru a granitu. Najvyššia kupola má výšku 65 metrov. Do chrámu sa zmestí takmer 15 000 veriacich. V krypte sú pozostatky svätého Sávu, princa Lazara a iných osobností srbskej histórie. Chrám je symbolom srbského vlastenectva, histórie srbského národa a jeho pravoslávnej cirkvi.
John Flanagan (spisovateľ)

John Flanagan (* 22. máj 1944) je austrálsky spisovateľ fantasy. Žije v Sydney so svojou manželkou. Jeho najznámejšou prácou je séria kníh "Hraničiarov učeň", ktorých hlavným hrdinom je chlapec Will.
Životopis.
Predtým ako sa stal spisovateľom, pracoval v reklame. Podieľal sa na výrobe televízneho seriálu Hey Dad! Podľa vlastných slov, knihy začal písať, aby svojho syna priviedol k čítaniu. Začal pred desiatimi rokmi a stále pokračuje. "Hraničiarov učeň" má byť v budúcnosti sfilmovaný. Celkovo zatiaľ vyšlo jedenásť kníh tejto série, prvých osem aj v slovenčine. V súčasnosti sa autor venuje preqelom a sequelom série a sérii Brotherhood ("Bratrstvo").
V roku 2008 bola jeho kniha "Erak's Ransom" organizáciou Australian Publishers Association vyhlásená za detskú knihu roka. Za túto knihu získal tiež International Success Award for "Erak's Ransom".
Bibliografia.
Séria Hraničiarov učeň.
Séria bola napísaná v anglickom jazyku, všetky časti boli v českom preklade vydané vydavateľstvom Egmont ČR. V slovenskom jazyku bolo vo vydavateľstve Egmont SK do roku 2021 vydaných prvých osem kníh série.
Katedrálny chrám svätého Michala archanjela

Katedrálny chrám svätého Michala archanjela () je pravoslávny chrám v hlavnom meste Srbska Belehrad.
História.
Chrám bol postavený v rokoch 1837 až 1840 v klasicistickom architektonickom štýle s prvkami baroka. Postavený bol na príkaz kniežaťa Miloša Obrenovića. Jeho hlavným architektom bol A. F. Kverfeld. Chrám sa stal hlavným pravoslávnym chrámom Srbska. Uskutočňovali sa v ňom korunovácie srbských panovníkov a intonizácie mnohých srbských patriarchov. V roku 1904 sa tu uskutočnila korunovácia srbského kráľa Petra I. 
Architektúra.
Klasicistickú stavbu dopĺňajú barokové prvky. Portál chrámu zdobia mozaiky Presvätej Bohorodičky, Svätej Trojice a archanjelov Michala a Gabriela. Ikonostas zostavil D. Petrovič a ikony pochádzajú z dielne A. Avramoviča z 19. storočia. V krypte chrámu sú uložené ostatky Stefana Uroša V. (13371371) a Stefana Štiljanovića.
John Flanagan

John Flanagan môže byť:
Chrám svätého Marka (Belehrad)

Chrám svätého Marka () v Belehrade je srbský pravoslávny chrám v Tašmajdskom parku neďaleko budovy srbského parlamentu.
História.
Chrám bol postavený v rokoch 1931 až 1940 v tradičnom srbsko-byzantskom architektonickom štýle, ktorý pripomína pravoslávne chrámy z raného srbského stredoveku. Jeho architektmi boli bratia P. Krstič a B. Krstič. Chrám bol postavený na mieste chrámu z roku 1835, ktorý bol zničený počas prvej svetovej vojny. V chráme sú uložené ostatky kráľa Štefana Dušana, patriarchu Germana a iných srbských osobností. Nachádza sa tu tiež rodinná hrobka kráľovskeho rodu Obrenovićovcov.
Chrám svätého Iľju (Jaroslavľ)

Chrám svätého Iľju () je pravoslávny chrám a múzeum. Je zasvätený starozákonnému prorokovi Eliášovi (po rusky Iľjovi). Nachádza sa v centre ruského mesta Jaroslavľ.
História.
Prvý drevený chrám na území mesta Jaroslavľ bol založený spolu s mestom za panovania kniežaťa Jaroslava Múdreho. Bol niekoľkokrát zničený. Terajší chrám bol vybudovaný v rokoch 1647 až 1650 na mieste dvoch starších drevených chrámov. Budovali ho v staroruskom architektonickom štýle podľa plánov B. Skrilina. V roku 1920 bol chrám zmenený na múzeum a od roku 1989 sa v ňom konajú pravoslávne bohoslužby. Naďalej však slúži aj ako múzeum.
Chuan-čchiou mao-i kuang-čchang

Chuan-čchiou mao-i kuang-čchang (čínskym písmom 環球貿易廣場; angl. "International Commerce Centre") je 118 podlažný a 484 metrov vysoký mrakodrap v Hongkongu. Po dokončení v roku 2010 sa stal najvyššou budovou v meste, 4. najvyššou na svete a druhou s najväčším počtom podlaží (po Burdž Chalífa).
Výstavba prebiehala od roku 2002. Architektom bola kancelária Wong &amp; Ouyang (HK) Ltd., dizajn budovy navrhla spoločnosť Kohn Pedersen Fox a krajinnú architektúru vytvorila spoločnosť Belt Collins &amp; Associates. Vlastníkom budovy je MTR Corporation Limited a Sun Hung Kai Properties.
Posledných 15 poschodí patrí hotelu Ritz-Carlton, pričom hotelový vestibul je vo výške 425 metrov a je tak najvyšším hotelom na svete. 12 poschodí v budove patrí Deutsche Bank. Na 100. poschodí sa nachádza vyhliadková plošina. V suteréne sa nachádza obchodný dom.
Lü-ti kuang-čchang c’-feng ta-ša

Lü-ti kuang-čchang c'-feng ta-ša (绿地广场·紫峰大厦) alebo C'-feng ta-ša (紫峰大厦), po anglicky 
"Greenland Square Zifeng Tower" alebo "Nanjing Greenland Financial Center", je 450 metrov vysoký mrakodrap v čínskom meste Nanking. Budova bola dokončená v roku 2010. Celkovo má 66 poschodí, pričom v nižších podlažiach sú obchody a kancelárske priestory a v najvyšších je reštaurácia a vyhliadková plošina.
Architektmi budovy boli Adrian Smith a Marshall Strabala zo spoločnosti SOM, ktorí navrhli aj najvyššiu budovu na svete Burdž Chalífa. Dizajn spracoval Gordon Gill pod dozorom Smitha.
Sierra Maestra

Sierra Maestra je najvyššie kubánske horské pásmo rozprestierajúce sa na juhovýchode ostrova, na územiach provincii Granma a Santiago de Cuba. Nachádza sa v ňom najvyšší vrch Kuby Pico Turquino o nadmorskej výške 1974 m.
Pohorie Sierra Maestra bolo na konci 50. rokov 20. storočia významným dejiskom partizánskej vojny vedenej Fidelom Castrom počas Kubánskej revolúcie.
V oblasti sa nachádza viacero chránených území, najvýznamnejším je " Národný park Turquino" o rozlohe 229,38 km².
Kvalifikácia na Majstrovstvá Európy vo futbale 2012 – Skupina A

Kvalifikácia na Majstrovstvá Európy vo futbale 2012 - Skupina A zahrňuje zoznam zápasov a ich výsledkov odohraných v skupine A v rámci kvalifikačných zápasov na ME 2012.
Tabuľky.
Najlepší strelci.
9 góly
6 góly
5 góly
4 góly
3 góly
2 góly
1 gól
Vlastné góly